title: وتيقة 11 يناير 1944
text: لعسكري ؤ لكتاتبي لفرانصاوي جورج سپيلمان ف لكتاب ديالو "من لحيماية ل ستيقلال، لمغريب" لي خرج ف 1967 كيقول بلي نسخة رّسمية لي تعطات ل لإقامة لعامة فيها 58 واحد سنا لوتيقة. لحسن تّاني ف لكتاب ديالو "تحدي" حتا هو كيقول بلي تمنية ؤ خمسين شخصية سنات لوتيقة. نفس لمعلومة كيقولها لمؤرخ لمغريبي لمصطفى بواعزيز لي طالع علا لوتيقة ف لأرشيڤ لفرانصاوي ؤ كيزيد بلي سمية د مليكة لفاسي ماكايناش من بين هاد 58 واحد.